open-index/open-wikipedia-markdown huggingface dataset:
Бактериски ендокардитис

thumb|right|284px|Обдукција на срце

**Бактериски ендокардитис** претставува инфекција на внатрешниот слој на срцето или на срцевите залистоци.Бактерискиот ендокардитис е сериозна и понекогаш фатална болест. За тоа да се случи потребни се две работи: бактерии и слабо срце.Може да заболат мажи, жени, деца, луѓе од сите раси и етнички групи.
## Која е улогата на бактериите?
Некои видови бактерии се нормално присутни на одредени делови од човечкото тело. Тие живеат во или на :

*Усната празнина, горните делови на респираторниот систем,
*Цревата и уринарниот систем
*Кожата
Бактериите можат да навлезат во крвотокот. Оваа состојба се нарекува бактериемија. Тие понатаму можат да се „населат“ на срцевите залистоци или на други оштетени срцеви структури. Ако ова се случи, тие можат да ги оштетат или дури и да ги уништат срцевите залистоци.Срцевите залистоци се важни во овозможувањето правилен и еднонасочен тек на крвта низ срцето.

Ако бидат оштетени, последиците може да бидат многу сериозни.
Краткотрајни епизоди на бактериемија се честа појава после многу инвазивни процедури ( медицински процедури кои го нарушуваат интегритетот и целовитоста на кожата). Пример за тоа се одредени хируршки и стоматолошки зафати. Исто така важно е да се напомене дека не сите видови бактерии имаат потенцијал да предизвикаат ендокардитис, туку само одредени видови.
## Која е улогата на срцето?
Луѓе со нормално срце ретко добиваат ендокардитис. Оние пациенти кои имаат одредени претходно постоечки состојби на срцето се со поголем ризик за развој на ендокардитис кога ќе настане бактериемија.
Срцеви состојби кои ги ставаат пациентите во категорија на зголемен ризик се:
*Вештачка (простетична) валвула
*Претходна историја за ендокардитис
*Оштетени (лузнасто) променети срцеви валвули од ревматско или друго срцево заболување
*Одредени видови на вродени срцеви маани
*Хипертрофична кардиомиопатија
*Трансплантирано срце
Пациентите кои претходно имале ендокардитис се со зголемен ризик повторно да добијат ендокардитис. Ова важи и во ситуации кога срцето нема структурни оштетувања. После хируршка исправка на одредени вродени срцеви маани ризикот за развој на ендокардитис драстично се намалува. 
## Превенција од ендокардитис
Сите случаи на ендокардитис неможат да бидат превенирани, од причина што неможно е секогаш да се знае кога настанала бактериемија. Од друга страна пак, на оние пациенти кои се со зголемен ризик од настанување на ендокардитис им се препорачува употреба на антибиотици пред одедени хируршки, гинеколошки и стоматолошки процедури.

## Наводи


## Надворешни врски
* Endocarditis 
* Endocarditis, Embolic Stroke

Категорија:Болести на срце
Песочник (појаснување)

**Песочник** може да се однесува на:

* Песочник - уред за мерење на времето.
* Песочник (карпа) - врзана седиментна карпа (врзан седимент) составена главно од кластични зрна.
* ''Песочник'' (роман) - роман на Данило Киш од 1972 година.
* *[[Песочник (филм)]]* - српско-унгарски филм од 2007 година.

Категорија:Појаснителни страници
Сончева плоча

thumb|Сончева ќелија
**Сончева плоча** или **сончева ќелија** е електричен уред кој директно ја претвора енергијата на светлината во електрична енергија со помош на фотоелектричен ефект. Таа е форма на фотоелектрична ќелија која, кога е изложена на сончева светлина, може да генерира и одржува електрична струја без да е приклучена на надворешни извори на напон. 
Во оваа група спаѓаат сончевите модули, познати како сончеви плочи и фотонапонските плочи кои користат и други извори на енергија освен Сонцето.

Фотоелектричниот ефект бил откриен во 1839 година од страна на францускиот физичар Анри Бекерел, но првата ќелија била изработена дури во 1883 година од страна на Чарлс Фриц. Ја изработил така што покрил полуспроводник од селен со многу тенок слој на злато за создавање на врска. Ефикасноста на уредот била само околу 1%. Во 1888 година рускиот физичар Александар Столетов ја направил првата фотоелектрична ќелија врз основа на надворешниот фотоелектричен ефект, кој бил откриен од страна на Хајнрих Херц во 1887 година. Алберт Ајнштајн во 1905 година го објаснил фотоелектричниот ефект за што ја добил Нобеловата награда за физика во 1921 година.  Расел Ол во 1946 година ја патентирал модерната полуспроводничка сончева ќелија, која била откриена за време на работата на подобрување во развојот на транзисторот.

## Наводи


Категорија:Претворање на енергијата
Категорија:Сончева енергија
Категорија:Физичка хемија
Категорија:Руски пронајдоци
Категорија:Американски пронајдоци
Фетален алкохолен синдром

**Феталниот алкохолен синдром (ФАС)** е состојба предизвикана од консумирање на алкохол за време на бременоста. Проблемите кои се предизвикани од овој синдром вклучуваат физички деформитети, ментална ретардација, потешкотии во учењето, проблеми со видот и потешкотии во однесувањето на детето. Овие состојби варираат од дете до дете, но дефектите кои се резултат на феталниот алкохолен синдром се неповратни.Не постои количина на алкохол која безбедно може да се консумира за време на бременост. Ако се пие алкохол за време на бременост, шансите за бебето да страда од оваа состојба се големи.
## Симптоми
Феталниот алкохолен синдром не претставува единечен дефект, туку тој е збир на повеќе вродени аномалии кои настануваат поради пренаталната експозиција на алкохол. Тој спаѓа во група на честите предизвикувачи на ментална ретардација кај децата. Степенот на ментална ретардација варира, со тоа што кај некои деца е поизразена.
Знаци на Фетален алкохолен синдром се:
* специфична конфигурација на лицето ( мали очи, тенка горна усна, краток, нагоре свиткан нос, и губење на длабнатината која се наоѓа меѓу носот и горната усна )
* деформитети на зглобовите, екстремитетите и прстите
* забавен физички развој
*проблеми со видот и слухот
*мал обем на главата и микроцефалија
* ослабена координација
*ментална ретардација и задоцнет развој
* нарушувања во учењето
* абнормално однесување (брзо губење на внимание, хиперактивност, импулсивност, нервоза и вознемиреност)
* срцеви мани

## Причини
Кога бремената жена консумира алкохол, тој влегува во нејзиниот крвоток и преку плацентата навлегува во фетусот. Бидејќи фетусот го метаболизира алкохолот многу побавно од возрасната единка, нивоата на алкохол во него се многу повисоки отколку во крвотокот на мајката. Алкохолот ја спречува нормалната распределба на кислород и хранливи материи во ткивата и органите на бебето, вклучувајќи го неговиот мозок, каде последиците се најсериозни.
Мора да се напомене дека, во првиот триместар на бременоста (органогенезата), плодот е најосетлив, а бидејќи многу од жените кои забремениле, на почетокот не се свесни за нивната благосостојба, и тие продолжуваат да консумираат алкохол.
## Превенција
Единствената превенција на оваа состојба е апстиненција од алкохолните пијалаци за време на целата бременост, особено во првите три месеци од бременоста.
Фечау

**Фечау** (, ) — град во округот Горен Шпревалд-Лужица, во јужен Бранденбург, Германија. Се наоѓа во шумското подрачје Шпревалд, 18 километри западно од Котбус.

## Наводи

Категорија:Горен Шпревалд-Лужица
Категорија:Населени места во Долна Лужица
Категорија:Бранденбург (покраина)
Лаухамер

**Лаухамер** () — град во округот Горен Шпревалд-Лужица, во јужен Бранденбург, Германија. Се наоѓа на реката Шварце Елстер, околу 17 километри западно од Зенфтенберг и 50 километри северно од Дрезден.

## Наводи

Категорија:Горен Шпревалд-Лужица
Категорија:Населени места во Долна Лужица
Категорија:Саксонија (пруска покраина)
Оскоумбриски јазици

**Оскоумбриските јазици**, познати и како **сабелски јазици**, сочинуваат подгрупа на италските јазици од семејството на индоевропските јазици. Јазиците се зборувале на териториите на денешна јужна и централна Италија. Овие јазици биле потиснати од латинскиот јазик, во времето кога Римското Царство била во голем подем. Овие јазици денес се познати преку натписите кои преживеале, особено тие на осканскиот и умбрискиот јазик.

## Јазици
Денес во оваа група се класифицираан следниве јазици:

*умбриски јазик, волски јазик, сабински јазик, јужнопиценски јазик, марсиски јазик, пелигниски јазик, хернички јазик, маручински јазик, оскански јазик
Еквискиот и вестинскиот може исто така биле дел од оваа група.

Скоро сите јазици се слабо документирани, и оваа група не е поддржана со силни јазични докази. Се претпоставува дека сочинувале дијалектен континуум, каде умбрискиот бил најсеверен, а осканскиот најјужен.

## Наводи

## Поврзано

* Индоевропски јазици
* Романски јазици

*
Шпревалд

мини|300п|Биосферен резерват Шпревалд
мини|Карта на резерватот Шпревалд

**Шпревалд** или „Шума околу Шпре“ (, ) се наоѓа околу 100 километри југоисточно од Берлин. Бил одреден како биосферен резерват од УНЕСКО во 1991. Познат е по неговиот традиционален систем за наводнување, кој се состои од над 200 мали канали (наречени *Fließe*; со вкупна должина од 1.300 километри) во рамки на областа од 484 км². Пределот бил обликуван во текот на леденото доба. Шумите од евла во мочуриштата и боровите во сувите делови се карактеристички за областа. Можат да се сретнат и пасишта и полиња.

## Опис

[десно|мини|Историска куќа во Леде (дел од градот [Либенау]]

Околу 50.000 луѓе живеат во биосферниот резерват (1998). Многу од нив се наследници на првите доселеници во областа Шпревалд, словенските племиња на Лужичките Срби/Вендите. Тие успеале да го зачуваат нивниот јазик, обичаи и облека.

Луѓето главно зависат од туризмот. Многу туристи уживаат во откривањето на Шпревалд со чунови. Земјоделството, шумарството и рибарството се другите значајни извори на приходи. Главен град во областа е Либенау.

Шпревалд е употребен во имињата на следниве окрузи во Германија:

* Даме-Шпревалд
* Горен Шпревалд-Лужица

## Природа

Околу 18.000 врсти на флора и фауна постојат во резерватот. Во 1991, Шпревалд бил прогласен за биосферен резерват од страна на УНЕСКО.

## Галерија


Податотека:Bundesarchiv Bild 102-09614, Spreewald, Wendische Mädchen in Tracht.jpg|Вендски девојки во велигденска облека, април 1930.
Податотека:Bundesarchiv Bild 183-09958-2663, Spreewaldbäuerin.jpg|Традиционална облека, околу 1948
Податотека:Spreewald1.jpg|„Поздрав од Шпревалд“: разгледница од 1899
Податотека:SpreewaldLehde.jpg|Туристички брод во канал низ Шпревалд во Либенау-Леде
Податотека:spreewald_kahn_01.jpg|Вообичаен речен брод до рамно дно во Шпревалд
Податотека:Lehde 3 Postkahn.JPG|Поштенска служба во Леде


## Надворешни врски

* Официјална страница
* Водич низ Шпревалд
* Информации околу областа, луѓето и туризмот во Шпревалд 

Категорија:Заштитени области на Бранденбург
Категорија:Даме-Шпревалд
Категорија:Горен Шпревалд-Лужица
Категорија:Географија на Лужица
Категорија:Биосферни резервати во Германија
Слепи змии

**Слепите змии** () се семејство на слепи змии. Живеат претежно во тропските подрачја во светот, во Австралија и разни острови. Челната лушпа е висната над устата и и има лопатчест облик погоден за риење во земја. Живеат исклучиво под земја и имаат нефункционални закржлавени очи. Распознаваат само светлина, и тоа преку црните дамки на главата. Забите се сместени на горната вилица, а опашката завршува со зашилена лушпа. Највеќето видови се јајценосни. Фамилијата опфаќа 6 рода со 203 вида.

Во Македонија (и воопшто во Европа) е присутен само еден вид: црвовидната змија (*Typhlops vermicularis*).

## Географска распространетост
Овие змии живеат главно во тропските и суптропските подрачја ширум светот, особено во Африка, Мадагаскар, Азија, тихоокеанските острови, тропска Америка и, како исклучок, во југоисточна Европа.

## Родови

Tтипски род

## Поврзано
* Слепи змии (инфраред)
* Слепоци
* Змијогуштери

## Наводи

## Надворешни врски

*
Мелница (Прилепско)

**Мелница** — историско село во областа Прилепско Мариово, во Општина Прилеп, Прилепско.

Денес, од некогашното село се останати само руини од родната куќа на македонскиот писател Стале Попов, како и средновековната црква „Св. Димитриј“ и манастирската црква „Св. Илија“ на познатиот Мелнички манастир.

Атарот на некогашното село е приклучен кон атарот на селото Полчиште.

## Географија

Селото било сместено во областа Мариово, јужно од општинскиот центар Прилеп, на двата брега на реката Бутурица.

Низ селото поминува регионалниот пат 1107, кој води од Прилеп до селото Витолиште.

## Историја

[мини|300п|десно|Историска фотографија на [Мелнички манастир|Мелничкиот манастир]]

Селото првпат е запишано како **Менличе** со 46 домаќинства во 1615 година, додека во 1628 година е забележано со 29 домаќинства.

Селото се запустело по 1900-тите кога зачестиле андартските напади на него.

## Стопанство

Целокупниот атар на селото припаѓа на селото Полчиште.

## Население

Според податоците на Васил К’нчов („Македонија. Етнографија и статистика“) од 1900 година, во Мелница живееле 94 жители, сите Македонци.

Според егзархискиот секретар Димитар Мишев („La Macédoine et sa Population Chrétienne“), во 1905 година во Мелница имало 72 жители, под врховенството на Бугарската егзархија.

На Етнографската карта на Битолскиот Вилает од 1901 година, Мелница се водело како чисто македонско село во Прилепската Каза на Битолскиот Санџак со 18 куќи.

## Културни и природни знаменитости

;Археолошки наоѓалишта
* Садевите — населба од доцноантичкото време;
* Стојанов Шопур — средновековна населба со некропола;
* Црква Св. Димитрија — осамен наод од римското време; и
* Пешта — населба од железното време.

;Цркви
* Црква „Св. Димитриј“ — главна селска црква; и
* Црква „Св. Илија“ — манастирска црква.

;Манастири
* Мелнички манастир — манастир во близина на селото, подигнат во 1872 година.

;Природни образби
* Мелничка Пештера


Податотека:Родна куќа на Стале Попов во Мелница.jpg|Руини од родната куќа на Стале Попов
Податотека:Црква „Св. Димитриј“ - Мелница.jpg|Црквата „Св. Димитриј“
Податотека:Манастир Св. Илија во Витолиште.jpg|Манастирската црква „Св. Илија“
Податотека:Мелнички манастир 9.jpg|Мелничкиот манастир


## Личности

;Родени во или по потекло од Мелница
* Стале Попов (1902 - 1965) — македонски писател. На неговата родна куќа била поставена спомен-плоча, но со текот на времето, куќата речиси целосно се распаднала.

## Поврзано
* Општина Прилеп
* Мариово

## Наводи

## Надворешни врски


†
†
Категорија:Историски села во Македонија
Категорија:Полчиште
Мелница (појаснување)

**Мелница** може да се однесува на:

## Предмети
* Мелница — механизам или машина за мелење

## Населени места
* Мелница — велешко село
* Мелница — прилепско историско село
* Мелница — село во Општина Елхово, Бугарија

## Музика и медиуми
* „Мелница“ — руска музичка фолк-рок група
* „Мелница“ — руско студио за анимација
Пештерица (село)

**Пештерица** — историско село во јужниот дел на Македонија, на територијата на денешна Општина Прилеп. Се наоѓа на атарот на селото Ореовец.

## Географија

Селото било сместено на Ореовечка Река (Пештерица) на неколку километри североисточно од Прилеп, денес под водите на вештачкото Прилепско Езеро.

## Историја

Крај Пештерица е откриена ранонеолитска населба. На брегот на денешната брана е откриена римска вила од III - IV век во која се пронајдени монети од Константин I Велики до Теодосиј I Велики.

Селото се споменува во турските пописни дефтери од 1467/68 година, како дел од Прилепскиот Вилает (Vilayet-I Prilepe) под името *П-ш-т-р-и-ч-а* и имало 12 семејства, 1 неженет и 1 вдовица, сите христијани.

Селото е споменато и во Трескавечкиот поменик од XVII - XVIII век. Според академик Иван Дуриданов етимологијата на името е дериват од пештерата, која е од праславјанското.

Во XIX век Пештерица е мало македонско село во Прилепската каза на Отоманското Царство. Во „Етнографија на вилаетите Адријанопол, Монастир и Салоника“ се вели дека во 1873 г. Пештерица (Peschtéritza) било село со 18 домаќинства и 88 жители Македонци.

Според статистиката на Васил Кънчов ("Македонија. Етнографија и статистика") од 1900 година Пештерица има 90 жители, сите Македонци христијани.

На Етнографската карта на Битолскиот Вилает од 1901 г. Пештерица се води како чисто македонско село во Прилепската каза на Битолскиот санџак со 13 куќи.

Во почетокот на XX век населението на селото било под врховенството на Бугарската егзархија. Според податоците на секретарот на егзархијата Димитар Мишев ("La Macédoine et sa Population Chrétienne") во 1905 година во *Пещерица* (Pechteritza) имало 80 Македонци.

Селото е потопено во изградбата на Прилепското Езеро.

## Личности
* Коле Пештелевец — деец на Македонската револуционерна организација во Прилепско
* Најден Пештелевец — војвода на ВМОРО во Прилепско

## Наводи

## Надворешни врски
* 

Категорија:Историски села во Македонија
†
†

Категорија:Ореовец (Прилепско)
Црвовидна змија

**Црвоцидна змија** () — вид на змија од родот на слепите змии (*Typhlops*). Живее на Балканскиот Полуостров, Егејските Острови и Кипар, сè до Авганистан.

Оваа змија е единствениот вид на слепа змија што живее во Македонија, и воопшто во Европа.

## Поврзано
* Црвовидни змии
* Слепок
* Змијогуштер

## Наводи

Категорија:Слепи змии
Категорија:Незагрозени видови според МСЗП
Арбанашка Планина

**Арбанашка Планина** е планина во Јужна Србија. Највисокиот врв на планината е Вијогор кој се наоѓа на 1,128 метри надморска височина.

## Географија

Планината се наоѓа во близина на градот Прокупље. Планината се наоѓа јужно од истоименото село, источно од Пролом Бања и северно од Радан Планина.

Категорија:Планини во Србија
Категорија:Јужна Србија
Црква „Св. Царско Семејство Романови“ - Стар Дојран

**Свето Царско Семејство Романови** претставува православна манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот.

## Наводи

## Поврзано
*Манастирски комплекс Партениј Зографски;
*Црква „Св. Марија Магдалена“ - главната манастирска црква;
*Црква „Св. Максим Исповедник и Св. Григориј Палама“ - манастриска црква во затворениот дел;
*Стар Дојран;

Категорија:Стар Дојран
Категорија:Партениј Зографски (манастир)
Калау

**Калау** (, ) — мал град во округот Горен Шпревалд-Лужица, во јужен Бранденбург, Германија. Се наоѓа 14 километри јужно од Либенау и 27 километри западно од Котбус.

## Географија

Градот Калау се наоѓа во средишниот дел на Долна Лужица, околу 27 километри западно од Котбус на источниот крај од природниот парк Долнолужички гребен, како и на јужниот крај од познатиот Шпревалд.

Во областа околу Калау се наоѓаат многу поранешни јагленокопи, кои сега се заштитени области за животните и растенијата. Многу места се препуштени на природата по нивното облагородување.

## Население

Денес, постојат само малкумина луѓе со лужички корени кои живеат во Калау, иако Лужичките Срби биле прилично големо малцинство во 1843 со околу 30,8% од целокупното население. Низ годините нивниот број се намалил значително, па во 1900 имало само 3,5% Лужички Срби.

## Меѓународни односи

*  Фирзен, Германија
*  Валдивија, Чиле

## Знаменитости

* Споменик на аголот на улиците Карл Маркс и Парк, во 1928 првично бил посветен на првиот царски претседател Фридрих Еберт, уништен од нацистите во 1933, потоа посветен на жртвите од националсоцијализмот во 1948, за во 1989 да биде посветен на жртвите од фашизмот и сталинизмот.
* Споменик за глумецот Јоаким Готшалк. Кога неговата еврејска жена Мета и неговиот син Михаел требало да бидат депортирани, целото семејство решиле да изврши самоубиство на 6 ноември 1941.

## Луѓе

* Дитрих фон Боксдорф (1410-1466), бискуп на Наумбург
* Роберт фон Патов (1804-1890), пруски политичар
* Јоаким Готшалк (1904–1941), глумец
* Жан Пјер Вите (р. 1923), шумски научник
* Карлос Анвантер (1801-1889), водач на првиот контигент на германски колонисти и основач на германско училиште во Валдивија (Чиле)

## Наводи

## Надворешни врски

* Официјална страница

Категорија:Горен Шпревалд-Лужица
Категорија:Населени места во Долна Лужица
Категорија:Бранденбург (покраина)
Шипкау

**Шипкау** () — општина во округот Горен Шпревалд-Лужица, во јужен Бранденбург, Германија.

## Наводи

Категорија:Горен Шпревалд-Лужица
Категорија:Населени места во Долна Лужица
Категорија:Бранденбург (покраина)
Гросрешен

**Гросрешен** (, ) — град во округот Горен Шпревалд-Лужица, во Бранденбург, Германија.

## Историја

Гросрешен и Клајнрешен се спомнати за првпат во официјален документ во 1370. Обликот на населбата и името наметнуваат дека Клајнрешен е постара населба од Гросрешен. Селата се развивале бавно; вендското население скоро целосно зависело од земјоделството. Од средината на 19 век започнала да се развива тешката индустрија и селата нагло се развиле. Во 1965 им бил доделен статус на град, откако во 1925 биле припоени како една општина. Во 1980 следело уништувањето на Бикген, чии жители (вкупно 4.000) морале да ги напуштат своите домови и да се преселат во станбени блокови. По падот на Берлинскиот ѕид, падот на индустриите предизвикал огромна невработеност.

## Партнерски градови

*  Тшебјатов (Трептов), Полска, од 2006

## Наводи

## Надворешни врски

* Официјална страница

Категорија:Горен Шпревалд-Лужица
Категорија:Населени места во Долна Лужица
Категорија:Бранденбург (покраина)
Црква Свети Мина (Софија)

**Црквата Свети Мина** е православна црква која се наоѓа во Софија, Бугарија. Црквата е посветена на Свети Мина Катуански.

## Историја

Црквата била изградена за време на османлиското владеење во 1872 година и првично била посветена на Света Троица бидејќи според преданието до крајот на 14 век на ова место имало манастир со истото име кој бил разрушен од страна на Османлиите. Во Втората светска војна, храмот бил посветен на Свети Терапонтиј Софиски (до 1957 година), бидејќи постои предание дека на ова место бил погубен самиот светец. Во 1957 година црквата била посветена на Свети Мина чиј празник се чествува на 11 ноември.

Црквата ги задоволувала верските потреби на некогашното село Слатина. Северно од храмот се наоѓале селските гробишта, каде што биле погребани англиските пилоти кои загинале во 1943 година и 1944 година при бомбардирањето на Софија.

Во 1955 година храмот бил прогласен за споменик на културата, автентичен и единствен од 19 век на територијата на Софија, а во 1989 година и како архитектонско - уметнички споменик на културата.

Црквата е еднокорабна, заоблена со цилиндрична апсида без трем.

Категорија:Цркви во Софија
Категорија:Православни цркви во Бугарија
Категорија:Цркви од 19 век
Софија
Зенфтенберг

**Зенфтенберг** (, ) — град во јужен Бранденбург, Германија, административно седиште на округот Горен Шпревалд-Лужица.

## Географија

Зенфтенберг се наоѓа во југозападниот дел на историската област Долна Лужица на границата со Саксонија. Неговиот центар се наоѓа северно од реката Шварце Елстер и вештачкото Зенфтенбершко Езеро, дел од синџирот на лужички езера, околу 20 километри северозападно од Хојерсверда и 35 километри југозападно од Котбус.

На исток од градот се наоѓа големо железничко товарно депо.

## Историја

Зенфтенберг бил првпат споменат во декрет од 1279 издаден од Хајнрих III, маркгроф на Мајсен. Со Долна Лужица, населбата била припоена кон Кралството Чешка во 1368. Изборниот кнез Фридрих II на Саксонија го припоил Зенфтенберг во 1448, кога областа како гранично упориште на династијата Ветин била одвоена од чешката Лужица, до 1635 кога сите лужички територии паднела под власта на Саксонија со мирот постигнат во Прага. Според Виенскиот конгрес во 1815 г., Долна Лужица била припоена од Прусија и администрирана во склоп на покраината Бранденбург.

## Меѓународни односи

Зенфтенберг е збратимен со:

*  Питлинген, Германија
*  Нова Сул, Полска
*  Зенфтенберг, Австрија
*  Сен Мишел сир Орж, Франција
*  Веспрем, Унгарија
*  Жамберк, Чешка
*  Фрезаграндинарија, Италија

## Туризам

Зенфтенбершкото Езеро е популарно одредиште за дневни излети и одмори. Во 1973, поранешниот отворен јагленокоп бил официјално отворен за јавноста. Денес, езерото е познато по исклучителниот квалитет на водата. Тоа е дел од т.н. Лужичка езерска област, група на 23 вештачки езера. Околу езерото постои велосипедска патека во должина од 18 километри, која е поврзана со голем број на регионални и национални велосипедски патеки.

## Демографија

По втората половина на 19 век, бројот на жители се зголемил поради работниците кои дошле да работат во јагленокопите во Зенфтенберг. По повторното обединување на Германија, многу жители се иселиле во западниот дел на Германија.

## Галерија


Податотека:Senftenberg kirchplatz.JPG|Стариот град на Зенфтенберг
Податотека:Senftenberg rekonsruiert.JPG|Реновирани станбени блокови
Податотека:Senftenberg selk.JPG|Лутеранска црква во Јитендорф


## Поврзано
* Зенфтенбершко Езеро

## Наводи

## Надворешни врски

* Официјална страница

Категорија:Горен Шпревалд-Лужица
Категорија:Населени места во Долна Лужица
Категорија:Универзитетски градови во Германија
Категорија:Бранденбург (покраина)
Зенфтенбершко Езеро

**Зенфтенбершкото Езеро** () е езеро во округот Горен Шпревалд-Лужица, во сојузната покраина Бранденбург, Германија. Езерото се наоѓа на 99 метри надморска височина и има вкупна површина од 13 км². Сместено е во околината на градот Зенфтенберг.

## Надворешни врски

* Зенфтенбершко Езеро

Категорија:Езера во Бранденбург
Категорија:Горен Шпревалд-Лужица
Категорија:Нудистички плажи
Дани Освалдо

**Пабло Даниел Освалдо** (роден на 12 јануари 1986) — аргентинско-италијански поранешен фудбалер, напаѓач.

## Клупска кариера
### Рана кариера
[лево|125px|thumb| Освалдо игра за [ФК Фјорентина|Фјорентина во 2008 година]]
Освалдо го направил своето професионално фудбалско деби во аргентинската 2 дивизија за Уракан во 2005 година. По помалку од една година тој бил ангажиран од страна на италијанската екипа Аталанта, каде што одиграл само три натпревари и постигнал еден единствен погодок во сезоната 2005-06 во Серија Б. Во 2006 Аталанта се согласила на ко-сопственост договор да го испрати играчот во Лече, друг Серија Б тим, каде Освалдо имал можност да игра редовно, постигнувајќи осум гола во 31 настапи со *Џалоросите*. По една таква прилично импресивна сезона, Аталанта го вратила играчот и го продала на Фјорентина за 4.600.000 €. Тој го одиграл својот прв натпревар во Серија А на 29 септември 2007 година, постигнувајќи два гола во победата како гост со 3-0 над Ливорно.

Тој ја напуштил Фиорентина на 20 јануари 2009 година и и се приклучил на Болоња на заем за 2.000.000 €. На крајот на сезоната Болоња го купила него за дополнителни 5 милиони € потпишувајчи го Освалдо на 4-годишен договор. На 23 август 2009 Освалдо го постигнал првиот гол за Болоња оваа сезона против неговиот поранешен клуб Фјорентина и му донел на својот тим израмнување.

### Еспањол
На 10 јануари 2010, Освалдо се преселил во Шпанија потпишувајќи за Еспањол. За сезона и половина тој одиграл 44 првенствени натпревари и постигнал точно 20 гола.

### Рома
По успешната втора сезона со Еспањол, каде Освалдо постигнал повеќе од еден гол на секој втор натпревар, тој бил продаден на Рома за сума до € 17.500.000 на 25 август 2011. На 22 септември 2011, тој го постигнал својот прв гол за Рома, во натпреварот што завршил 1-1 со Сиена.

## Надворешни врски

*Дани Освалдо на worldfootball 
*Дани Освалдо на transfermarkt 

Категорија:Италијански фудбалери
Категорија:Фудбалери на ФК Аталанта
Категорија:Фудбалери на ФК Фјорентина
Категорија:Фудбалери на ФК Лече
Категорија:Фудбалери на ФК Болоња
Категорија:Фудбалери на ФК Рома
Категорија:Фудбалери на ФК Саутхемптон
Категорија:Фудбалери на ФК Јувентус
Категорија:Фудбалери на ФК Интер
Категорија:Фудбалери на ФК Бока Хуниорс
Категорија:Фудбалери на ФК Порто
Категорија:Фудбалери на ФК Банфилд
Категорија:Фудбалери во Серија А
Категорија:Аргентински фудбалери
Категорија:Живи луѓе
Категорија:Родени во 1986 година
Фабио Дуарте

**Фабио Андрес Дуарте Аревало** (; р. ) — колумбиски професионален велодромски и друмски велосипедист, кој вози за професионалната континентална екипа .

Најпознат е по победата на Светското друмско првенство под 23 години. Исто така, одлични резултати имал на Џиро д’Италија 2013, кога завршил втор зад Винченцо Нибали на етапата 20 и на Џиро д’Италија 2014, кога завршил втор зад сонародникот Хулијан Аредондо на етапата 18.

Тој е помлад брат на Алваро Дуарте, кој е исто така професионален велосипедист.

## Достигнувања

;2003
: 1.  Национално јуниорско велодромско првенство - Поединечна потера
: 2.  Национално јуниорско велодромско првенство - Медисон
;2005
: 1. Вуелта а ла Сабана
: 1. Краен пласман Вуелта а Колумбија под 23 години
::1. Пролог
::1. Етапа 3
::1. Етапа 4
;2006
: 1. Краен пласман Класика Насионал Сиудад де Анапоима
::1. Етапа 1
::1. Етапа 2
: 1.  Национално хронометарско првенство под 23 години
: 1. Краен пласман Класика Интернасионал де Тулкан
::1. Пролог
: 1. Краен пласман Вуелта а Колумбија под 23 години
::1. Пролог
::1. Етапа 1
::1. Етапа 5
: 1. Пролог Класика Насионал Марко Фидел Суарез
: 1. Етапа 10 (ТТТ) Вуелта а Колумбија
;2007
: 1. Етапа 12 Вуелта а Колумбија
;2008
: 1. Етапа 2 Сиркуито де Комбита
: 1. Етапа 2 Класика Насионал Сиудад де Анапоима
: 1. Пролог Вуелта а Колумбија под 23 години
: 1. Светско друмско првенство под 23 години
;2009
: 1. Краен пласман Класика Интернасионал де Тулкан
::1. Етапа 2
::1. Етапа 3
: 1. Етапа 3 Вуелта а Колумбија
: 1. Краен пласман Тур де Пиринеи
::1. Етапа 2
;2010
: 1. Етапа 2 Класика Насионал Сиудад де Анапоима
: 1. Етапа 4 Вуелта Сиклиста Астурија
: 1. Краен пласман Сиркуито Монтањес
::1. Етапа 4
: Вуелта а Колумбија
::1. Етапа 5
::1. Етапа 12
;2011
: 1. Етапа 3 Џиро дел Трентино
;2012
: 1. Копа Сабатини
: 1. Пролог Вуелта а Колумбија
: 5. Краен пласман Трка околу Калифорнија
;2014
: 4. Краен пласман Џиро дел Трентино
::1. Етапа 3
: 10. Краен пласман Критериум Интернационал
;2015
: 1. 20п Планински пласман Трка околу Луксембург
: 1. 20п Планински пласман Вуелта а Бургос
;2016
: 4. Краен пласман Вуелта а Колумбија
;2018
: 2. Краен пласман Вуелта Сиклиста Комунидад де Мадрид

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1986 година
Категорија:Живи луѓе
Категорија:Колумбиски велосипедисти
Категорија:Велосипедисти на Летните олимписки игри 2012
Категорија:Олимписки велосипедисти на Колумбија
Семан

**Семан** () — река во западна Албанија. Формирана е на устието на реките Осум и Девол, неколку километри северозападно од Кучово. Тече западно низ Фиер-Шеган и Мбростар во близина на Фиер. Се влева во Јадранското Море во близина на Тропоја.

Во антиката, реката била позната како Апс.

Оваа река е втора по должина во Албанија, по реката Дрим. Водата на реката има висок минерален квалитет. Температурата на водата е 6,5 степени во јануари, сè до 25,5 во август.

Категорија:Реки во Албанија
Црква „Св. Максим Исповедник и Св. Григориј Палама“ - Стар Дојран

**Св. Максим Исповедник и Св. Григориј Палама** претставува православна манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот и зе наоѓа во затворениот дел на манастирот.

## Наводи

## Поврзано
*Манастирски комплекс Партениј Зографски;
*Црква „Св. Марија Магдалена“ - главната манастирска црква;
*Црква „Св. Царско Семејство Романови“ - манастриска црква;
*Стар Дојран;

Срар Дојран
Срар Дојран
Категорија:Стар Дојран
Категорија:Партениј Зографски (манастир)
Партениј Зографски (манастир)

:*Ова е статија за манастир. За деецот со исто име видете [[Партениј Зографски]]*

**Партениј Зографски** или **Дојрански манастир** — манастир во југоисточниот дел на Македонија, во селото Стар Дојран.

Тој претставува женски манастирски комплекс и бил основан во 2001 година од страна на Струмичкиот митрополит Наум.

Посветен е на големиот македонски светогорски монах од манастирот Зограф, еден од најобразуваните Македонци во XIX век и еден од најголемите ерудити на Балканот воопшто во тоа време, прв македонски епископ хиротонисан од Патријаршијата, преродбеник, поборник за воведување на црковно-словенскиот јазик во богослужбите, учебникар, писател и учител којшто го вовел македонскиот народен јазик во училиштата, проповедник и духовник.

## Местоположба

Манастирот се наоѓа на повисок терен од главниот пат низ Стар Дојран, сместен меѓу куќите во населбата.

## Историја

Манастирот е основан во 2001 година.

### Монаштво

Манастирот е женски и во него на почетокот на 2001 година од Вељушкиот манастир дошле првите две монахињи. Старешина на манастирот е сестра Февронија. Сестринството е мало и типикот на манастирот е од затворен карактер. Тоа значи дека посетителите можат да ја посетат главната манастирска црква „Св. Марија Магдалена“ и таа посветена на Светото Семејство Романови, додека конаците и малата црквичка посветена на „Св. Максим Исповедник и на Св. Григориј Палама“ спаѓаат во монашкиот затворен простор. Иконописот и плетењето бројанички, како и изработката на мали и уникатни монашки ракоделија е главното послушание меѓу часовите за молитвено тихување и богослужбите.

## Градби

Во склоп на манастирот влегуваат три цркви, конаци и помошни објекти.

### Црква „Св. Марија Магдалена“

Ова е главната манастирска црква.

### Црква „Св. Максим Исповедник и Св. Григориј Палама“

Ова е манастирска црква во затворениот дел.

### Црква „Св. Царско Семејство Романови“

Ова е манастирска црква.

### Конаци

Во манастирот има еден главен конак.

## Галерија


Податотека:Манастир „Партениј Зографски“ - Стар Дојран 3.jpg|Помошниот објект
Податотека:Манастир „Партениј Зографски“ - Стар Дојран.jpg|Портата


## Надворешни врски

Категорија:Партениј Зографски (манастир)
Категорија:Стар Дојран
Категорија:Манастири во Македонија
Категорија:Манастири на МПЦ
Категорија:Манастири во Струмичкото архијерејско намесништво
Категорија:Манастири во Струмичката епархија
Алтдеберн (амт)

мини|Административен објект во Алтдеберн
**Алтдеберн** () е општинска заедница во округот Горен Шпревалд-Лужица, во Бранденбург, Германија. Нејзиното седиште е во Алтдеберн.

Општинската заедница Алтдеберн се состои од следниве општини:

# Алтдеберн
# Бронков
# Лукајцтал
# Нојпетерсхајн
# Ној-Зеланд

Категорија:Горен Шпревалд-Лужица
Алберто Џилардино

**Алберто Џилардино** (роден на 5 јули 1982 година) — италијански фудбалски тренер, и поранешен играч на позицијата напаѓач.

Во моментов ја води екипата на Про Верчели.

## Надворешни врски
*Алберто Џилардино на soccerway

Категорија:Живи луѓе
Категорија:Италијански фудбалери
Категорија:Фудбалери на ФК Пјаченца
Категорија:Фудбалери на ФК Верона
Категорија:Фудбалери на ФК Парма
Категорија:Фудбалери на ФК Фјорентина
Категорија:Фудбалери на Милан
Категорија:Фудбалери на ФК Џенова
Категорија:Фудбалери на ФК Болоња
Категорија:Фудбалери на ФК Палермо
Категорија:Фудбалери на ФК Емполи
Категорија:Фудбалери на ФК Пескара
Категорија:Фудбалери во Серија А
Категорија:Родени во 1982 година
Црква Свети Никола (Софија)

**Црквата Свети Никола** е христијански храм кој се наоѓа во Софија, Бугарија.

Митрополитскиот храм Свети Никола Чудотворец спаѓа меѓу најстарите храмови во Софија. Првите темели на црквата датираат уште од времето на римскиот цар Константин Велики во 4 век, а се претпоставува дека резиденцијата на Калојан била изградена на местото каде некогаш се наоѓал објектот во кој престојувал Константин кога бил во Средец. Денес се сочувани и се гледаат автентичните ѕидови во подземниот дел на храмот.

Низ вековите на ропството овој храм се викал Никола Големиот. На 30 март 1944 година за време на бомбардирањето над Софија црквата била целосно уништена.

## Наводи

Категорија:Цркви во Софија
Категорија:Православни цркви во Бугарија
Категорија:Цркви од 13 век
Софија
Црква „Св. Илија“ - Фурка

**Свети Илија** — главна селска црква во дојранското село Фурка, Македонија.

## Местоположба

мини|300п|лево|Поглед на црквата во 1931 година

Црквата се наоѓа на самото сретсело во Фурка, сместена веднаш до основното училиште.

## Историја

Црквата потекнува од 1880 година.

Во 2017 година била прогласена за значајно културно наследство.

## Архитектура

Таа е трикорабна градба со полукружна апсида, расчленета со арки и столбови. Покривната конструкција е на две води со петострана олтарна апсида. На источниот ѕид со плитки ниши однадвор изведени со пиластри кои во горниот дел се поврзани со лакови. Црквата е во релативно добра состојба.

## Галерија


Податотека:Црква „Св. Илија“ - Фурка 10.jpg|Помошниот објект
Податотека:Црква „Св. Илија“ - Фурка 11.jpg|Поглед на црквата
Податотека:Црква „Св. Илија“ - Фурка 12.jpg|Гроб во дворот на црквата
Податотека:Црква „Св. Илија“ - Фурка 2.jpg|Апсидата
Податотека:Црква „Св. Илија“ - Фурка 3.jpg|Камбанаријата
Податотека:Црква „Св. Илија“ - Фурка 4.jpg|Јужната припрата
Податотека:Црква „Св. Илија“ - Фурка 5.jpg|Споредниот влез
Податотека:Црква „Св. Илија“ - Фурка 6.jpg|Ниша над споредниот влез
Податотека:Црква „Св. Илија“ - Фурка 7.jpg|Западната припрата
Податотека:Црква „Св. Илија“ - Фурка 8.jpg|Главниот влез
Податотека:Црква „Св. Илија“ - Фурка 9.jpg|Ниша над главниот влез


## Поврзано
* Фурка
* Струмичка епархија
* Струмичко архијерејско намесништво
* Дојранска парохија

## Наводи

## Надворешни врски

Фурка
Алтдеберн

**Алтдеберн** () — општина во округот Горен Шпревалд-Лужица, во јужен Бранденбург, Германија.

## Наводи

Категорија:Горен Шпревалд-Лужица
Категорија:Населени места во Долна Лужица
Категорија:Бранденбург (покраина)
Архимедова сила

[мини|десно|300п|Опит кој ја прикажува Архимедовата сила (потисокот) со која водата дејствува на шипката вертикално нагоре. Изведено на Институтот за физика при [ПМФ, Скопје.]]
[мини|Архимедов закон во воздух (под [вакуум).]]
**Архимедова сила** или потисок е силата со која течноста дејствува на потопеното тело во него, настојувајќи  да го истисне телото од него.

## Објаснување
:При потопувањето на тврдо тело во течност на неговата површина дејствува силата на притисокот. Бидејќи хидростатскиот притисок се зголемува со зголемувањето на длабочината, силата на притисокот што дејствува на долната површина од телото, а која е насочена нагоре, е поголема од силата што дејствува на неговата горна површина а која е насочена надолу.

## Наводи

Категорија:Хидродинамика
Категорија:Сила
Категорија:Физички закони
Сила
Црква „Св. Ѓорѓи“ - Нов Дојран

**Свети Ѓорѓи** — главна селска црква во дојранското село Нов Дојран, Македонија.

## Местоположба

Црквата се наоѓа меѓу регионалниот пат 1105, кој минува низ селото Нов Дојран и Дојранското Езеро.

## Историја

При невреме во 2014 година, камбанаријата на црквата била погодена од гром, при што целосно била уништена.

## Галерија


Податотека:Црква „Св. Ѓорѓи“ - Нов Дојран 11.jpg|Чешма
Податотека:Црква „Св. Ѓорѓи“ - Нов Дојран 12.jpg|Помошен објект
Податотека:Црква „Св. Ѓорѓи“ - Нов Дојран 13.jpg|Црковниот двор
Податотека:Црква „Св. Ѓорѓи“ - Нов Дојран 14.jpg|Задниот дел
Податотека:Црква „Св. Ѓорѓи“ - Нов Дојран 2.jpg|Споредниот влез
Податотека:Црква „Св. Ѓорѓи“ - Нов Дојран 3.jpg|Апсидата
Податотека:Црква „Св. Ѓорѓи“ - Нов Дојран 4.jpg|Летниковец
Податотека:Црква „Св. Ѓорѓи“ - Нов Дојран 5.jpg|Помошниот објект
Податотека:Црква „Св. Ѓорѓи“ - Нов Дојран 6.jpg|Источната страна
Податотека:Црква „Св. Ѓорѓи“ - Нов Дојран 8.jpg|Главниот влез
Податотека:Црква „Св. Ѓорѓи“ - Нов Дојран 9.jpg|Припратата
Податотека:Црква „Св. Ѓорѓи“ - Нов Дојран.jpg|Камбанаријата


## Поврзано
* Нов Дојран
* Струмичка епархија
* Струмичко архијерејско намесништво
* Дојранска парохија

## Наводи

## Надворешни врски

Нов Дојран
Харлинсон Пантано

**Харлинсон Пантано Гомес** (; р. ) — колумбиски професионален друмски велосипедист, кој вози за UCI World Tour екипата .

## Кариера

Настапил на Џиро д’Италија 2014. Во декември 2014 година бил најавен како дел од екипата  за 2015 година. Возел на Тур де Франс 2015, завршувајќи на 19. место. Пантано ја освоил петнаесеттата етапа на Тур де Франс 2016, која била планинска етапа.

Во јули 2016 година го заменил Наиро Кинтана во репрезентацијата на Колумбија на друмската трка на Летните олимписки игри.

## Достигнувања

;2008
: 7. Краен пласман Тур де л’Авенир
;2009 
: 1. Етапа 5 Куп де насионс Вил Сакене
;2010
: 3. Краен пласман Тур де л’Авенир
::20п Планински пласман
;2011 
: 1. Етапа 7 Вуелта а Колумбија
;2014 
: 7. Гран Премио ди Лугано
: 7. Рома Максима
: 9. Краен пласман Сетимана интернационале ди Копи е Бартали
;2015
: 9. Краен пласман Тур Даун Андер
;2016
: Тур де Франс
::1. Етапа 15
::20п Награда за борбеност на етапите 17 и 20
: 4. Краен пласман Тур де Свис
::1. Етапа 9
: 5. Гран Премио ди Лугано
: 8. Краен пласман Волта ао Алгарве
;2017
: Национални друмски првенства
::1. 20п Хронометар
::2. Друмска трка
: 10. Краен пласман Трка околу Турција
;2018
: 1. Етапа 5 Волта а Каталуња

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 
* Достигнува на ''cyclebase.nl'' 

Категорија:Родени во 1988 година
Категорија:Живи луѓе
Категорија:Колумбиски велосипедисти
Категорија:Колумбиски етапни победници на Тур де Франс
Категорија:Велосипедисти на Летните олимписки игри 2016
Категорија:Олимписки велосипедисти на Колумбија
Астурски јазик

**Астурскиот** (*asturianu* или *bable*) е романски јазик, дел од големата група на западноромански јазици. Астурскиот и леонскиот јазик ја сочинуваат групата на астурско-леонски јазици. Денес се проценува дека астурскиот јазик го зборуваат околу 100,000 луѓе како мајчин јазик, и околу 450,000 луѓе како втор јазик. Стандардниот астурски јазик се заснова на централноастурските дијалекти. Регулативното тело на јазикот е Академијата на астурскиот јазик. Астурскиот не е службен јазик, туку е заштитен со закон и неговото изучување во училиштата е опционално.

## Статус
Од 1974 година голем број напори биле преземени да се заштити и промовира јазикот. Во 1994, било забележано дека јазикот го зборуваат околу 100.000 луѓе, а како втор јазик го зборувале 450,000 Сепак, ситуацијата на јазикот е критична и бројката на луѓе кои го зборуваат е во опаѓање. Во Астурија службен јазик е шпанскиот, но не и астурскиот.

## Географска распространетост
Астурскиот јазик се зборува и надвор од рамките на администативната единица Астурија. Јазикот кој се нарекува „леонски“ во Кастиља и Леон е ист со астурскиот во Астурија. Така, поради географската поделба на регионот каде се зборува јазикот има потешкотии при афирмацијата на јазикот во пошироки рамки. Додека во Астурија јазикот се промовира, има заштитен статус и се прават обиди за негова поширока употреба, во Кастиља и Леон јазикот е сосема заборавен од институциите, не е во образовниот систем и нема мерки за негова афирмација. Леонскиот и астурскиот се зборуваат во поголемиот дел на Астурија, северните и западните делови на Леон, западна Кантабрија и во регионот на Миранда до Доро во Португалија.

## Правипис
Уште од најраните обиди за запишување на јазикот се користела латиницата. Во 1981 година Академијата за астурскиот јазик објавила правопис.

#### Азбука

:(*) исто така *zeda*, *ceda*

#### Диграфи
Во астурскиот има и неколку диграфа:

## Лексичка споредба

### Оче наш

## Поврзано

* Романски јазици
* Леонски јазик
* Мирандски јазик
* Шпански јазик

## Наводи

## Литература

* Llera Ramo, F. (1994) *Los Asturianos y la Lengua Asturiana: Estudio Sociolingüístico para Asturias-1991*. Oviedo: Consejería de Educación y Cultura del Principado de Asturias ISBN 84-7847-297-5.
*Wurm, Stephen A. (ed) (2001) *Atlas of the World's Languages in Danger of Disappearing*. Unesco ISBN 92-3-103798-6.

* M.Teresa Turell (2001). Multilingualism in Spain: *Sociolinguistic and Psycholinguistic Aspects of Linguistic Minority Groups*. ISBN 1-85359-491-1
* Mercator-Education (2002): European Network for Regional or Minority Languages and Education. "The Asturian language in education in Spain" ISSN 1570-1239

## Надворешни врски
*Академија за астурскиот јазик 
*Генерална дирекција за јазична политика на Астурија
*Ethnologue за астурскиот
*Астурска граматика на англиски 
*Астурско-англиски речник 
* Општ речник на астурскиот јазик 

Категорија:Јазици во Шпанија
Категорија:Ибероромански јазици
Црква Света Петка (Софија)

**Света Петка** е христијански храм кој се наоѓа во Софија, Бугарија и е во склопот на Бугарската православна црква. Оваа црква е трета по големина во Софија.

Храмот бил изграден во 1930 година. Одлуката за нејзината изградба била донесена во 1909 година. Учеството на Бугарија во Првата светска војна ја одложила нејзината изградба. За главен архитект бил избран Антон Торњов. Црквата го носи името на Света Петка.

Уникатно за храмот е тоа што има многу добра акустика. Ова се должи на фактот што нема столбови и под големата купола има други, помали полукуполи кои помагаат на звукот да се шири беспрекорно.

## Надворешни врски
* Официјална страна 

Категорија:Цркви во Софија
Категорија:Православни цркви во Бугарија
Категорија:Цркви од 20 век
Категорија:Дела на Дебарската школа
Црква „Св. Ѓорѓи“ - Стар Дојран

**Свети Ѓорѓи** — селска црква во дојранското село Стар Дојран, Македонија.

Таа била срушена за време на Првата светска војна во 1916 година, но за разлика од соседната катедрална црква „Св. Илија“ никогаш не започнала нејзина обнова и денес од нејзе се останати само руини.

## Местоположба

[мини|300п|лево|Поглед на црквата (десно) и [Црква „Св. Илија“ - Стар Дојран|црквата „Св. Илија (лево) на почетокот на  век]]

Црквата се наоѓа над регионалниот пат 1105, кој минува низ селото Стар Дојран, веднаш до катедралната црква „Св. Илија“.

## Историја

Кога султанот донел указ да ја додели црквата „Св. Илија“ на Егзархијата како бугарска црква, грчката патријаршија за потребите на своите верници, западно од таа црква, преку рекичката, изградиле нова црква „Св. Ѓорѓи“ во 1911 година, која меѓу народот се нарекува „Грчка црква".

Таа била разрушена за време на бомбардирањето на Дојран во Првата светска војна.

Денес, се наоѓа во руинирана состојба.

## Галерија


Податотека:Црква „Св. Ѓорѓи“ - Стар Дојран 2.jpg|Остатоци од црквата
Податотека:Црква „Св. Ѓорѓи“ - Стар Дојран 3.jpg|Остатоци од црквата
Податотека:Дојранската грчка црква во 1924.jpg|Црквата во 1924 година


## Поврзано
* Стар Дојран
* Струмичка епархија
* Струмичко архијерејско намесништво
* Дојранска парохија

## Наводи

## Надворешни врски

Стар Дојран
Леонски јазик

**Леонскиот** (*llionés*) е романски јазик кој се зборува во Кастиља и Леон во Шпанија, како и во мали делови на Португалија. Јазикот всушност е ист со астурскиот и двата се сметаат за еден астуролеонски јазик. Сепак понекогаш се сметаат за посебни јазици, иако нема јасна разлика меѓу нив од јазичен аспект. Моментално се проценува дека леонскиот го зборуваат од 20.000 до 50.000 луѓе. Западните дијалекти на леонскиот се зборуваат на територијата на галисискиот јазик, и така се создава дијалектен континуум.

Леонскиот и астурскиот биле долго време сметани за еден ист јазик, кој се нарекува астуролеонски. Порано се користел поимот „леонски“. Јазикот не е официјално регулиран и нема официјална афирмација на јазикот.

## Јазични одлики

### Фонологија
Во леонскиот било која од самогласките (/a, e, i, o, u/) може да бидат акцентирани

### Правопис
Леонскиот, за разлика од астурскиот, нема официјален правопис. Некои поединци предложиле осовање на пишан стандард различен од астурскиот, а други пак се залагаат за ист правопис со астурскиот.

## Јазична споредба




## Поврзано

* Романски јазици
* Астурски јазик
* Мирандски јазик
* Шпански јазик

## Наводи

## Литература
* García Gil, Hector. 2008. Asturian-Leonese: linguistic, sociolinguistic, and legal aspects. Mercator legislation. Working Paper 25. Barcelona: CIEMEN.
* González Riaño, Xosé Antón; García Arias, Xosé Lluis: *"II Estudiu Sociollingüísticu De Lleón: Identidá, conciencia d'usu y actitúes llingüístiques de la población lleonesa"*. Academia de la Llingua Asturiana, 2008. ISBN 978-84-8168-448-3.
* Linguasphere Register. 1999/2000 Edition. pp.&nbsp;392. 1999.
* López-Morales, H.: "Elementos leoneses en la lengua del teatro pastoril de los siglos XV y XVI". Actas del II Congreso Internacional de Hispanistas. Instituto Español de la Universidad de Nimega. Holanda. 1967.
* Menéndez Pidal, R.: *"El dialecto Leonés"*. Revista de Archivos, Bibliotecas y Museos, 14. 1906.
* Pardo, Abel. *"El Llïonés y las TICs"*. Mikroglottika Yearbook 2008. Págs 109-122. Peter Lang. Frankfurt am Main. 2008.
* Staaff, Erik. : *"Étude sur l'ancien dialecte léonais d'après les chartes du XIIIe siècle"*, Uppsala. 1907.

## Надворешни врски

*Леонски совет
*Леонски јазичен сојуз
*Домеини за леонски 

Категорија:Јазици во Португалија
Категорија:Јазици во Шпанија
Категорија:Ибероромански јазици
Категорија:Загрозени јазици во Европа